sagorsarker/bangla-wikipedia huggingface dataset:
পটাসিয়াম ব্রোমাইড

পটাশিয়াম ব্রোমাইড (KBr) একটি লবণ, মৃগীরোগনিরোধী চিকিৎসা ও ব্যথানাশক হিসেবে ঊনবিংশ শতাব্দীর শেষভাগে ও বিংশ শতাব্দীর প্রথমভাগে যার ব্যবহার প্রচলিত ছিল। ১৯৭৫ সাল পর্যন্ত যুক্তরাষ্ট্রে এসব কাজে পটাশিয়াম ব্রোমাইড ব্যবহার করা হতো। ব্রোমাইড আয়নের উপর ক্রিয়াশীলতার কারণে পশুচিকিৎসায় (উদাহরণস্বরূপ বলা যায়- কুকুরের রোগ নিরাময়) পটাশিয়াম ব্রোমাইডের উল্লেখযোগ্য ব্যবহার রয়েছে।
সাধারণত পটাশিয়াম ব্রোমাইড সাদা স্ফটিকীভূত গুঁড়োর মত দেখতে হয়। এটি পানিতে সহজেই দ্রবণীয় ; কিন্তু অ্যাসিটোনাইট্রাইলে অদ্রবণীয়। এর জলীয় দ্রবণ মিষ্ট স্বাদযুক্ত হয়। তবে অধিক ঘনীভূত জলীয় দ্রবণ তিক্ত ও ততোধিক ঘনীভূত জলীয় দ্রবণ লবণাক্ত স্বাদের হয়ে থাকে। পটাশিয়াম আয়নের ধর্মের ফলেই মূলত এরূপ হয়ে থাকে। অপরপক্ষে, সোডিয়াম ব্রোমাইডের জলীয় দ্রবণ যেকোনো ঘনমাত্রায়ই নোনতা অনুভূত হয়। পটাশিয়াম ব্রোমাইডের উচ্চ ঘনমাত্রার জলীয় দ্রবণ গ্যাস্ট্রিক মিউকাস পর্দাকে উত্তেজিত করে। এর দরুন বমনেচ্ছা (Nausea) জাগ্রত হয়। কোনো কোনো ক্ষেত্রে বমি হয়ে যেতে পারে।
পটাশিয়াম ব্রোমাইড এক প্রকার আয়নিক লবণ ; জলীয় দ্রবণে এর P (জলীয় দ্রবণে হাইড্রোজেন আয়নের ঘনমাত্রার ঋণাত্মক লগারিদম) ৭ এর কাছাকাছি। এটি ব্রোমাইড আয়নের গুরুত্বপূর্ণ উৎস হিসেবে কাজ করে। ফটোগ্রাফিক ফিল্ম তৈরির জন্য সোডিয়াম ব্রোমাইড তৈরিতে নিচের বিক্রিয়াটি অত্যন্ত গুরুত্বপূর্ণ (জলীয় পটাশিয়াম ব্রোমাইড ও জলীয় সিলভার নাইট্রেটের বিক্রিয়ায় কঠিন পটাশিয়াম ব্রোমাইড ও জলীয় পটাশিয়াম নাইট্রেট উৎপন্ন হয়):
জলীয় দ্রবণে পটাশিয়াম ব্রোমাইডের ব্রোমাইড আয়ন (Br) কিছু কিছু ধাতব হ্যালাইডের সঙ্গে বিক্রিয়া করে জটিল যৌগ উৎপন্ন করে। উদাহরণস্বরূপ -পটাশিয়াম ব্রোমাইডের সঙ্গে কপার ব্রোমাইডের বিক্রিয়ার ফলে জটিল যৌগ পটাশিয়াম কপার টেট্রাব্রোমাইড উৎপন্ন হয়। নিচে বিক্রিয়ার মাধ্যমে এটি দেখানো হলো:
কাঁচা ইস্পাত বা স্ক্র্যাপ আয়রন থেকে পানি ও অধিক ব্রোমিন সহযোগে আয়রন ব্রোমাইড (FeBr) প্রস্তুত করা হয়। অতঃপর এর সাথে পটাশিয়াম কার্বনেটের বিক্রিয়া ঘটিয়ে পটাশিয়াম ব্রোমাইড, আয়রন অক্সাইড ও কার্বন ডাই অক্সাইড উৎপন্ন করা হয়। এটিই পটাশিয়াম ব্রোমাইড উৎপাদনের প্রথাগত পদ্ধতি বিবেচিত হয়। নিম্নে বিক্রিয়ার মাধ্যমে এটি দেখানো হলো:
রাজকীয় চিকিৎসা ও শল্যবিদ্যা সমিতির ১৮৫৭ সালের এক বৈঠকে স্যার চার্লস লোকুক পটাশিয়াম ব্রোমাইডের মৃগীরোগবিরোধী বৈশিষ্ট্যের কথা উল্লেখ করেন। ব্রোমাইড মৃগীরোগের কার্যকর প্রতিষেধক হিসেবে পরিগণিত হওয়া শুরু করে। সে সময় ধারণা করা হতো, হস্তমৈথুন মৃগীরোগ উৎপত্তির কারণ। লোকুক দাবি করেন, ব্রোমাইড যৌন উত্তেজনা প্রশমিত করে এবং তার বিভিন্ন সফল অস্ত্রোপচার সম্পাদনে এটি উল্লেখযোগ্য ভূমিকা পালন করেছে। ঊনবিংশ শতাব্দীর শেষ অর্ধাংশে অস্ত্রোপচারকালে বেদনাদায়ক অনুভূতি ও স্নায়বিক সমস্যা দূরীকরণে ব্যাপক হারে পটাশিয়াম ব্রোমাইড ব্যবহার শুরু হয়। এসময় রোগীকে প্রতিদিন কয়েক গ্রাম করে পটাশিয়াম ব্রোমাইড দেওয়া হত। এরূপে একটি হাসপাতাল প্রতি বছর কয়েক টন পটাশিয়াম ব্রোমাইড ব্যবহার করত। বিংশ শতাব্দীর প্রথমভাগে তন্দ্রার আবেশে আবেশিত, কিংবা বেদনা উপশম হয়েছে, অথবা শান্ত,বিষণ্ন প্রকৃতির- এমন ব্যক্তিকে বুঝাতে সে "ব্রোমাইডের জাদুতে মোহিত" কথাটি প্রায়ই ব্যবহৃত হত। 
তবে বর্তমানে বেদনা উপশমে যুক্তরাষ্ট্রের খাদ্য ও ঔষধ কর্তৃপক্ষ পটাশিয়াম ব্রোমাইড ব্যবহারের অনুমতি প্রদান করে না। তবে জার্মানিতে এখনো মৃগীরোগের চিকিৎসায় (বিশেষত শিশু ও কিশোরদের ক্ষেত্রে) পটাশিয়াম ব্রোমাইড ব্যবহৃত হয়।
বাংলা কিচ্ছা

বাংলা কিচ্ছা (বাংলা কিসসা বা কেচ্ছা নামেও পরিচিত) বাংলা কবিতা এবং গদ্যের একটি ধারার পাশাপাশি মৌখিক গল্প-বর্ণনার বাংলা ভাষায় একটি ঐতিহ্য। স্থানীয় বাঙালি লোককাহিনী এবং আরব ও পারস্য-তুর্কী অভিবাসীদের গল্পের সংমিশ্রণে এটি বাংলায় সমৃদ্ধি লাভ করে। এই জনপ্রিয় শিল্পটি গ্রামীণ বাংলাদেশের মুসলিম সম্প্রদায়ের মাঝে এখনও অবশিষ্ট রয়েছে।
কিচ্ছার মাধ্যমে মুসলমানদের মধ্যে প্রেম, বীরত্ব, সম্মান এবং নৈতিক অখণ্ডতার জনপ্রিয় কাহিনীর মাধ্যমে ইসলামী এবং/অথবা পারসী ঐতিহ্যের প্রতিফলন ঘটেছিল। এটি বাংলায় পৌঁছে ধর্মের গণ্ডিকে অতিক্রম করে আরও ধর্মনিরপেক্ষ রুপে পরিণত হয়েছিল এবং বিদ্যমান প্রাক ইসলামী সংস্কৃতির সাথে বাংলার সংস্কৃতি এবং এর সত্তার লোককাহিনী যুক্ত করেছিল।
"কিসসা" শব্দের উৎপত্তি আরবি শব্দ "ক্বিসসা (قصة)" থেকে, যার অর্থ "মহাকাব্য কিংবদন্তি" বা "লোক কাহিনী"। এটি ভারতীয় উপমহাদেশের অনেকগুলি ভাষাকে প্রভাবিত করেছে এবং এটি বাংলা, গুজরাটি, উর্দু এবং হিন্দি জাতীয় ইন্দো-আর্য ভাষা সমূহে নিয়মিত বিশেষ্য হিসাবে দেখা যায়। যদি সাধারণভাবে ব্যবহৃত হয় তবে শব্দটির অর্থ একটি "আকর্ষণীয় গল্প" বা "উপকথা"।
কথিত আছে যে ১৫শ শতাব্দী থেকে কিচ্ছা বাংলায় প্রচুর জনপ্রিয়তা অর্জন করেছিল। বাঙ্গালী মোসলমান লেখকরা তাদের কিচ্ছায় প্রেম, যুদ্ধ, ধর্ম এবং বীরত্বের আরবী-পারসী বিষয়গুলি মিশ্রিত করতেন। কিচ্ছা লেখার জন্য "দোভাষী" নামে বাংলার একটি লিখিত রূপ একটি জনপ্রিয় মাধ্যম ছিল। এটি সুবাহ বাংলা এবং শাহী বাংলার (যা ব্রিটিশ ঔপনিবেশিক বাংলার পূর্বে বিদ্যমান ছিল) সরকারী ফার্সি ভাষার শব্দভাণ্ডার দ্বারা ব্যাপক প্রভাবিত হয়েছিল। ঊনবিংশ শতাব্দীতে নিখিল বাংলা জুড়ে প্রচুর কিচ্ছা প্রকাশনা সংস্থা, বিশেষত বটতলায় ছাপাখানা প্রতিষ্ঠার আয়োজন করা হয়েছিল। হাওড়ায় "মোসলমানী কিচ্ছা সাহিত্যের" মতো সাহিত্য সমাজ প্রতিষ্ঠা করা হয়েছিল। বিংশ শতাব্দীর শুরুতে অবশ্য কিচ্ছা এর জনপ্রিয়তা হারিয়ে ফেলে। যখন বিশুদ্ধ বাংলার (সাধু ভাষা) প্রাতিষ্ঠানিকীকরণ শুরু হয়, তখন দোভাষীর পাশাপাশি এটিও জনপ্রিয়তা হারিয়ে ফেলে। এর প্রমাণ পরবর্তীকালে মীর মোশাররফ হোসেনের কারবালার যুদ্ধ সম্পর্কে ঐতিহ্যবাহী পদ্ধতিতে লেখা কিচ্ছা বিষাদ সিন্ধু, যা তিনি উনিশ শতকের শেষভাগে দোভাষীর পরিবর্তে শুধুমাত্র সংস্কৃত সাধু ভাষায় লিখেছিলেন।
বাঙ্গালী মোসলমান পরিবারে লিখিত বাঙ্গালী "কিচ্ছা" গৃহস্থালী সরঞ্জাম হয়ে ওঠেছিল। পঞ্চদশ শতাব্দী থেকে শাহ মুহম্মদ সগীরের ইউসুফ-জুলেখা মধ্যযুগীয় বাংলা সাহিত্যের সর্বশ্রেষ্ঠ রচনা হিসাবে বিবেচিত হত। চট্টগ্রামের বাহরাম খান লায়লা ও মজনুরর নিজস্ব সংস্করণ তৈরি করেছিলেন যাকে তিনি "লাইলী-মজনু" নামে অভিহিত করেন। সাতকানিয়ার নিকটবর্তী মুহাম্মদ ইয়ার খন্দকারের পুত্র কবি নওয়াজীশ খান গুলী বাকাওয়ালি লিখেছিলেন, এটি ছিল প্রেম সম্পর্কে এবং এতে পরীদের মতো প্রাণীদের অন্তর্ভুক্ত করেছিল। বর্ণিত গল্পের বিভিন্ন সংস্করণ বাংলার কবি লিখেছিলেন। অন্যান্য বিখ্যাত কিচ্ছার মধ্যে রয়েছে আমীর হামজা, মধুমালতী, শীরীন-ফরহাদ, তুতিনামা, হাতিম তায়ি, সখী সোনা, জঙ্গনামা, আলিফ-লায়লা ওয়া লায়লা এবং গুলে তরমুজ। উপর্যুক্ত তালিকা ব্যতীত উল্লেখযোগ্য লেখকদের মধ্যে সৈয়দ হামজা, নাসের আলী, রওশন আলী এবং ফকির গরীবুল্লাহ অন্তর্ভুক্ত ছিল।
জিয়াওশানচি জেলা

জিয়াওশানচি (; Foochow Romanized: Ciĕu-siàng) চীনের ফুচিয়েন প্রদেশের একটি জেলা। এটি "নিংদে শিকু" (宁德 市区 - নিংদে সেন্টার) নামেও পরিচিত। জেলাটির আসন পৌরসভার নির্বাহী, আইনসভা ও বিচার বিভাগ কমিউনিস্ট পার্টি এবং জননিরাপত্তা ব্যুরোকে একসাথে পরিচালনা করে।
জিয়াওশানচির পূর্ব ও পশ্চিম সীমান্তে রয়েছে Xiapu এবং Pingnan কাউন্টি। এর দক্ষিণে Zhouning কাউন্টি এবং Fu'an শহর এবং উত্তরে Fuzhou পৌরসভার Gutian এবং Luoyuan কাউন্টি অবস্থিত। একটি বৃহত গভীর-জলাশয় বে সান্দু আও () (সান্টুয়াও) একে পূর্ব চীন সাগরে প্রবেশের সুযোগ দিয়েছে।
জেলাটিতে দুটি উপশহর (街道), একটি উন্নয়ন অঞ্চল (开发区), দশটি শহর (镇) এবং চারটি জনপদ (乡) রয়েছে, যার মধ্যে একটি আদিবাসী জনপদ।
উভয় মহকুমা, এথনিক টাউনশিপ এবং ফিলুয়ান, চেঙ্গান, কিদু এবং বাডু শহরগুলি জাতীয় রুট ১০৪-এ অবস্থিত, দক্ষিণে ফেংশান এবং উত্তরটি ফু'আন সিটির কেন্দ্রের সাথে সংযুক্ত।
রিচার্ড ডি গ্রোন

রিচার্ড পল ডি গ্রোন (; জন্ম: ৫ আগস্ট, ১৯৬২) ওয়াইকাতোর অটোরোহঙ্গা এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন রিচার্ড ডি গ্রোন।
১৯৮৭-৮৮ মৌসুম থেকে ১৯৯৫-৯৬ মৌসুম পর্যন্ত রিচার্ড ডি গ্রোনের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে পাঁচটিমাত্র টেস্ট ও বারোটি একদিনের আন্তর্জাতিকে অংশগ্রহণ করেছেন রিচার্ড ডি গ্রোন। ২৬ নভেম্বর, ১৯৯৩ তারিখে হোবার্টে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৫ নভেম্বর, ১৯৯৪ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
ওমর ফিলিপস

ওমর জামিল ফিলিপস (; জন্ম: ১২ অক্টোবর, ১৯৮৬) সেন্ট পিটারের বসকোবেল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস, কম্বাইন্ড ক্যাম্পাসেস ও কলেজেস দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিংয়ে পারদর্শী ছিলেন ‘রামো’ ডাকনামে পরিচিত ওমর ফিলিপস।
২০০৮ সাল থেকে ২০১৭ সাল পর্যন্ত ওমর ফিলিপসের প্রথম-শ্রেণীর খেলোয়াড়ী জীবন চলমান ছিল। ২০০৭-০৮ মৌসুমে কম্বাইন্ড ক্যাম্পাসেস ও কলেজের সদস্যরূপে নিজস্ব প্রথম মৌসুমে মাত্র একটি খেলায় অংশ নিয়েছিলেন। পরবর্তী মৌসুমে অবশ্য নিয়মিতভাবে খেলে গেছেন। নয় খেলায় ৬০১ রান তুলে দ্বিতীয় সর্বোচ্চ রান সংগ্রাহক হয়েছিলেন তিনি।
১২ অক্টোবর, ১৯৮৬ তারিখে বার্বাডোসের বসকোবেল এলাকায় জন্মগ্রহণকারী ওমর ফিলিপস যুবদের ক্রিকেটের জ্যামাইকার পক্ষে প্রতিনিধিত্ব করেন। অক্টোবর, ২০০৭ সালে নবপ্রতিষ্ঠিত কম্বাইন্ড ক্যাম্পাসেস ও কলেজেস দলের পক্ষে পেশাদারী পর্যায়ে তার অভিষেক ঘটে। ত্রিনিদাদ ও টোবাগোর বিপক্ষে একদিনের খেলায় অভিষেক ঘটে তার। ঐ খেলায় ইনিংস উদ্বোধনে নেমে ৩৪ রান সংগ্রহ করেন। ২০০৭-০৮ মৌসুমের শেষদিকে লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় তার।
২০০৮-০৯ মৌসুমে কম্বাইন্ড ক্যাম্পাসেস দলের পক্ষে নিয়মিতভাবে খেলার সুযোগ পান। নয় খেলায় অংশ নিয়ে ৩২.০৫ গড়ে ৫৭৭ রান সংগ্রহ করতে পেরেছিলেন তিনি। তন্মধ্যে, নিজস্ব প্রথম শতরানের ইনিংস খেলেছিলেন। লিওয়ার্ড আইল্যান্ডসের বিপক্ষে ৩৯৬ বল মোকাবেলান্তে ২০৪ রান তুলেন। এ ইনিংসটিতে ২৩টি চার ও চারটি ছক্কার মার ছিল।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ওমর ফিলিপস। সবগুলো টেস্টই বাংলাদেশের বিপক্ষে খেলেছিলেন তিনি। ৯ জুলাই, ২০০৯ তারিখে কিংস্টনে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এরপর, ১৭ জুলাই, ২০০৯ তারিখে সেন্ট জর্জেসে একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
৯ জুলাই, ২০০৯ তারিখে ওমর ফিলিপসের টেস্ট ক্রিকেটে অভিষেক ঘটে। এ পর্যায়ে তিনি দূর্বলতর ওয়েস্ট ইন্ডিজ দলের সদস্যরূপে সফরকারী বাংলাদেশ দলের বিপক্ষে খেলতে নেমেছিলেন। ১৫ সদস্যের ঐ দলটিতে নয়জন খেলোয়াড় ওয়েস্ট ইন্ডিজের পক্ষে ইতোপূর্বে খেলেনি ও সাতজন খেলোয়াড়ের অভিষেক পর্ব সম্পন্ন হয়। এমনকি অধিনায়ক ফ্লয়েড রেইফারও দশ বছর পূর্বে তার শেষ চার টেস্টে অংশ নিয়েছিলেন। ওয়েস্ট ইন্ডিজ ক্রিকেট বোর্ডের সাথে প্রথম একাদশের আর্থিক সংঘাত ঘটেছিল। ঐ টেস্টে তিনি ৯৪ রানের ইনিংস খেলেছিলেন।
২০০৯ সালে সফররত বাংলাদেশ দলের বিপক্ষে খেলার জন্যে ওয়েস্ট ইন্ডিজ এ দলের সদস্যরূপে অন্তর্ভুক্ত হন। উদ্বোধনী ব্যাটসম্যান হিসেবে খেলার কথা থাকলেও তিনি খেলেননি। ৮ জুলাই তারিখে প্লেয়ার্স অ্যাসোসিয়েশনের সাথে ওয়েস্ট ইন্ডিজ ক্রিকেট বোর্ডের আর্থিক মতবিরোধের জের ধরে প্রথম একাদশ খেলা থেকে বয়কট করলে তাকে টেস্ট দলে অন্তর্ভুক্ত করা হয়।
আর্নোস ভেল স্টেডিয়ামে প্রথম একাদশের সাতজন অভিষেকধারী খেলোয়াড়ের অন্যতম ছিলেন তিনি। প্রথম ইনিংসে তিনি ৯৪ রান তুলে দলের সর্বোচ্চ রান সংগ্রাহক হন। এরফলে, ষষ্ঠ ওয়েস্ট ইন্ডিয়ান ব্যাটসম্যান হিসেবে ছয় রানের জন্যে প্রথম টেস্ট ইনিংসে শতরানের সন্ধান পাননি। দ্বিতীয় ইনিংসে তিনি ১৪ রান করেন। ঐ খেলায় তার দল ৯৫ রানে পরাভূত হয়। দ্বিতীয় টেস্টে তিনি ২৩ ও ২৯ রান করেন। বাংলাদেশ দল জয় পেয়ে সিরিজ জয়লাভ করে।
আইমিন জেলা

আইমিন জেলা () চীন প্রজাতন্ত্রের হেইলুংচিয়াংয়ের মুদানজিয়াংয়ের একটি জেলা।
আইমিন সাতটি মহকুমা এবং একটি জনপদে বিভক্ত:
মহকুমা:
একমাত্র জনপদটি বিয়ান টাউনশিপ ()
সমথর রাজ্য

সমথর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সিতে অবস্থিত এই রাজ্যটি বুন্দেলখণ্ড এজেন্সির অংশ হিসাবে প্রশাসনিক কার্য নির্বাহ হতো৷ রাজ্যটি রাজধানী ও সদর দপ্তর ছিলো সমথর শহরে, এটি বুন্দেলখণ্ডের বর্তমান ঝাঁসি জেলার সমতল অংশে পহূজ ও বেতোয়া নদীর সংযোগস্থলে অবস্থিত৷
রাজ্যটির প্রতিষ্ঠাতা রণজিত সিং ১৭৬০ খ্রিস্টাব্দে মারাঠাদের রাজ্য বিস্তার সময়কালীন স্থানীয় সুবেদারের দুর্বলতার সুযোগে রাজ্যটিকে একটি স্বাধীন রাজ্য হিসেবে ঘোষণা করলে মারাঠা তাকে ওই রাজ্যের রাজা হিসেবে মেনে নেন, যদিও রাজ্যটি মারাঠাদের সামন্ত রাজ্যে পরিণত হয়। ১৮১৭ খ্রিস্টাব্দে ব্রিটিশরা সমথরকে দেশীয় রাজ্য হিসেবে মর্যাদা দেন।
সমথর দেশীয় রাজ্যের রাজা ছিলেন খটনা রাজবংশের গুর্জর শাসক, তারা ১৮৭৭ খ্রিস্টাব্দ থেকে মহারাজা উপাধিতে ভূষিত হতেন। রাজ্যটি ব্রিটিশদের থেকে ১১ তোপ সেলামীর সম্মান প্রাপ্ত হয়েছিলেন।
সালফার হেক্সাফ্লোরাইড

সালফার হেক্সাফ্লোরাইড একটি মানবসৃষ্ট গ্রিনহাউজ গ্যাস, তড়িৎ অন্তরক এবং স্ফুলিঙ্গ প্রশমক হিসেবে যার উল্লেখযোগ্য ব্যবহার রয়েছে। এটি একটি অজৈব, বর্ণহীন, গন্ধহীন, অদাহ্য ও অ-বিষাক্ত যৌগ। সালফার হেক্সাফ্লোরাইডের জ্যামিতিক গঠনকাঠামো অষ্টতলকীয় ধরনের; ছয়টি ফ্লোরিন অণু একটি কেন্দ্রীয় সালফার অণুর সাথে সংযুক্ত। এর অণুগুলো উচ্চযোজী প্রকৃতির।
এটি একটি অপোলার গ্যাস, অর্থাৎ পানিতে সালফার হেক্সাফ্লোরাইড কম দ্রবণীয়। তবে অপোলার জৈব দ্রাবকে এটি সহজেই দ্রবণীয়। সমুদ্রতলে সালফার হেক্সাফ্লোরাইডের ঘনত্ব প্রতি লিটারে ৬.১২ গ্রাম। আবার, মুক্ত বায়ুতে এর ঘনত্ব প্রতি লিটারে ১.২২৫ গ্রাম। তরল কম্প্রেসড গ্যাস হিসেবে এটি বাজারজাত করা হয়।
সালফার ও ফ্লোরিনের বিক্রিয়ার মাধ্যমে সালফার হেক্সাফ্লোরাইড উৎপাদন করা হয়। ১৯০১ সালে অঁরি মোইসো ও পল লেব্যু এ পদ্ধতি ব্যবহার করে যৌগটি প্রস্তুত করেন।
বিকল্প উপায়ে ব্রোমিন ব্যবহার করে সালফার টেট্রাফ্লোরাইড ও কোবাল্ট ট্রাইফ্লোরাইড হতে নিম্ন তাপমাত্রায় (উদাহরণস্বরূপ- ১০০ ডিগ্রি সেলসিয়াস) সালফার হেক্সাফ্লোরাইড সংশ্লেষণ করা যায়:
বিক্রিয়া রসায়নে সালফার হেক্সাফ্লোরাইড নিয়ে সম্যক গবেষণা নেই বললেই চলে। এর জড়তা ধর্ম এজন্য অনেকাংশেই দায়ী। সালফার পরমাণুর আকৃতিগত প্রতিবন্ধকতা (Steric Hindrance) অনেকাংশেই দায়ী। স্ফুটনাঙ্কের নিচে গলিত সোডিয়ামের সাথে সালফার হেক্সাফ্লোরাইড বিক্রিয়া করে না। তবে লিথিয়ামের সঙ্গে এটি তাপোৎপাদী বিক্রিয়ায় অংশগ্রহণ করে না।
জলবায়ু পরিবর্তনের উপর কাজ করা আন্তঃসরকার গোষ্ঠীর (ইন্টারগভর্নমেন্টাল প্যানেল অন ক্লাইমেট চেঞ্জ) ভাষ্যমতে, সালফার হেক্সাফ্লোরাইড সবচেয়ে সুপ্ত গ্রিনহাউজ গ্যাস। একশ বছর সময়কাল বিবেচনায়, সালফার হেক্সাফ্লোরাইডের বৈশ্বিক উষ্ণায়ন সুপ্তক্ষমতা কার্বন ডাই অক্সাইড অপেক্ষা ২৩,৯০০ গুণ বেশি। ট্রপোমণ্ডল ও স্ট্রাটোমণ্ডলে সালফার হেক্সাফ্লোরাইড জড়ধর্মী আচরণ করে। এটি অত্যন্ত দীর্ঘস্থায়ী হয়। বায়ুমণ্ডলে এর গড় আয়ুষ্কাল ৮০০ থেকে ৩২০০ বছর। 
প্রতি ট্রিলিয়নে কণার অংশ (পার্টস পার ট্রিলিয়ন বা পিপিটি) বিবেচনায় সালফার হেক্সাফ্লোরাইডের বৈশ্বিক গড় সংমিশ্রণ অনুপাতসংখ্যা বেড়ে দাঁড়িয়েছে ১০; প্রতি বছর ০.৩৫ পিপিটি করে সংমিশ্রণ অনুপাতসংখ্যার মান বাড়ছে। ১৯৮০ ও ১৯৯০ এর দশকে বিশ্বে গড়ে ৭% হারে সালফার হেক্সাফ্লোরাইডের পরিমাণ বৃদ্ধি পাচ্ছে। ম্যাগনেসিয়াম উৎপাদনে এর ব্যবহার, বৈদ্যুতিক যন্ত্রপাতি তৈরিসহ অন্যান্য বৈদ্যুতিন কাজে সালফার হেক্সাফ্লোরাইড ব্যবহার করা হয়। তবে পরিবেশে সালফার হেক্সাফ্লোরাইডের নির্গমন হার কার্বন ডাই অক্সাইডের নির্গমন হার অপেক্ষা কম হওয়ায় বৈশ্বিক উষ্ণায়নে এর অবদান ০.২% এরও কম। তবে সালফার হেক্সাফ্লোরাইডসহ বিভিন্ন হ্যালোজেনযুক্ত গ্যাসের পরিমাণ ২০২০ সালের দিকে ১০% এরও অধিক বৃদ্ধি পায়। তাই এগুলোর বিকল্প উদ্ভাবনের চেষ্টা চলছে। 
ইউরোপীয় অঞ্চলে সালফার হেক্সাফ্লোরাইডের ব্যবহার এফ-গ্যাস নির্দেশনার অধীনে নিয়ন্ত্রিত হয়। এর ফলে নিত্যপ্রয়োজনীয় অনেক যন্ত্রপাতি উৎপাদন ও ব্যবহারকার্যে সালফার টেট্রাক্লোরাইড প্রয়োগ নিষিদ্ধ পরিগণিত হয়। ২০০৬ সালের ১ জানুয়ারি থেকে ইউরোপীয় দেশগুলোতে উচ্চ বিভবের সুইচগিয়ার ছাড়া অন্য সব ক্ষেত্রে ট্রেসার গ্যাস হিসেবে এর ব্যবহার অননুমোদিত। ২০১৩ সালে মার্কিন যুক্তরাষ্ট্রের বিদ্যুৎ মন্ত্রণালয় সে দেশে অবস্থিত বিজ্ঞানাগারগুলোর (উদাহরণস্বরূপ-নিউ জার্সি অঙ্গরাজ্যের প্রিন্সটন প্লাজমা পদার্থবিজ্ঞান বিজ্ঞানাগার) পরিবেশের উন্নয়ন সাধনে এবং কোথাওও কোনো রকম "লিক" হলে সেটি চিহ্নিত করে দূরীভূত করতে তিন বছর ধরে সফলভাবে সালফার হেক্সাফ্লোরাইড ব্যবহার করে। এরূপে ১৬,০০০ কিলোগ্রাম "লিক" অপসৃত হয়।
আলী শের হায়দারি

আলী শের হায়দারি (; ১৯৬৩ — ২০০৯) ছিলেন একজন পাকিস্তানি দেওবন্দি ইসলামি পণ্ডিত ও রাজনীতিবিদ। তিনি সিপাহে সাহাবা পাকিস্তানের () সভাপতি ছিলেন। ২০০৯ সালে আততায়ীর হাতে তিনি নিহত হন।
১৯৬৩ সালের রজব মাসে খায়েরপুর জেলার গোঠ মুসা খান গ্রামে জন্মগ্রহণ করেন। তিনি বেলুচের চান্দিও গোত্রের একটি জমিদার পরিবারের অন্তর্ভুক্ত ছিলেন। তার পিতার নাম মুহাম্মদ ওয়ারিস জানুরি।
তিনি খাইরপুর মীরের প্রসিদ্ধ বিদ্যাপীঠ সরকারী নাজ উচ্চ বিদ্যালয় থেকে প্রাথমিক শিক্ষা লাভ করেন। ম্যাট্রিক পাশ করার পরে তিনি গোথ খাইরপুরের জামিয়া রশিদিয়া পেরুতে ভর্তি হন। তিনি জামিয়া ইশাতুল কুরআন লারকানা থেকে দারসে নিজামি সম্পন্ন করেন এবং থিরির প্রসিদ্ধ মাদ্রাসা জামিয়া দারুল হুদা থেকে দাওরায়ে হাদীস পাশ করেন। 
১৯৮৪ সাল থেকে তিনি জামিয়া আজিজিয়া লারকানায় ফিকহশাস্ত্রের প্রসিদ্ধ গ্রন্থ কানজুদ দাকায়েকের শিক্ষা দিতে থাকেন। শিক্ষাজীবন সমাপ্ত করার পর একই মাদ্রাসায় তিনি নিয়মিত শিক্ষকতা করতে থাকেন। তিনি কুরআন, সুন্নাহ, আইনশাস্ত্র, তুলনামূলক ধর্মতত্ত্বের জন্য খ্যাত ছিলেন। ১৯৮৭ সালে খায়রপুরে আল জামিয়াতুল হায়দারিয়া আনওয়ারুল হুদা নামে একটি মাদ্রাসা প্রতিষ্ঠা করেন। জামিয়া হায়দারিয়াতে তিনি দরসে নিজামী, তুলনামূলক ধর্ম, ইসলামী সমাজ ও সংস্কৃতির পাশাপাশি সিন্ধি সভ্যতা ও সংস্কৃতি বিষয়ে শিক্ষা দিয়েছেন। 
১৯৭৯ সালে তিনি খোমেনির সংগঠিত ইরানি বিপ্লবের বিরোধিতা করেছিলেন।
এরপর তিনি হক নওয়াজ ঝংভির ডাকে সিপাহে সাহাবায় যোগ দিয়েছিলেন।
তিনি সিন্ধু প্রদেশের পৃষ্ঠপোষক ছিলেন এবং ১৮ জানুয়ারী ১৯৯৭ জিয়াউর রহমান ফারুকী নিহত হওয়ার পর সিপাহে সাহাবার প্রধান পৃষ্ঠপোষক নির্বাচিত হয়েছিলেন।
১৯৯৭ সালের আগস্টে তিনি পাকিস্তানের সুপ্রিম কোর্টের বিচারপতি সৈয়দ সাজ্জাদ আলী শাহের সামনে জাতির ইসলামের অবস্থা উপস্থাপন করেন, প্রধান বিচারপতিকে ইসলামের আকারে ইসলামের বিরুদ্ধে ষড়যন্ত্র সম্পর্কে অভিহিত করেন।
তিনি উপসাগরীয় অঞ্চল, আফ্রিকা, মার্কিন যুক্তরাষ্ট্র, ইউরোপ এবং উপমহাদেশের অনেক দেশ ভ্রমণ করেছিলেন। তিনি আরবি, ইংরেজি, ফার্সি, উর্দু এবং সিন্ধিতে পারদর্শী ছিলেন।
তিনি বহুবার কারাবরণ করেছিলেন এবং ৩ মাসের অল্প সময়ে কুরআন মুখস্থ করেছিলেন।
২০০৯ সালের ১৭ আগস্ট একটি গুপ্তহত্যায় তিনি নিহত হন।
নব্বই-নব্বই নিয়ম

কম্পিউটার প্রোগ্রামিং এবং সফটওয়্যার ইঞ্জিনিয়ারিং এর, সেই নব্বই-নব্বই নিয়ম একটি রসাত্মক বাণী যার মতেযোগ করে হল ১৮০%, সফটওয়্যার উন্নয়ন প্রকল্পের সময়সূচীর একটি কুখ্যাতির দিকে বাঁকা ইঙ্গিত করতে ব্যবহার করা হয় (দেখুন সফটওয়্যার উন্নয়ন প্রচেষ্টার প্রাক্কলন) যেখানে প্রাক্কলিত সময়সূচী থেকে অনেক বেশি সময় ধরে সফটওয়ার উন্নয়ন চলে। ঘটনা হচ্ছে, প্রোগ্রামিংএ প্রতিশ্রুতি দেয়ার সময় খসড়াভাবে সহজ এবং কঠিন অংশ উভয় ক্ষেত্রে সময় নির্ধারণ করা হয়, এবং অনেক প্রকল্পে দেরি হয় কারণ প্রকল্প কতটা কঠিন, অনিশ্চিত, জটিলতা অনুমান করা যায় না। সংক্ষেপে, প্রকল্প সম্পন্ন করার জন্য প্রায়ই প্রত্যাশার তুলনায় আরও সময় এবং কোডিং উভয়ই লাগে।
সূত্রটি আরোপিত হয় বেল ল্যাবস এর টম কার্গিল দ্বারা, এবং জনপ্রিয় হয় "Communications of the ACM" পত্রিকার জন বেন্টলির সেপ্টেম্বর ১৯৮৫ "Programming Pearls" কলামের মাধ্যমে, যেখানে এর শিরোনাম ছিল "Rule of Credibility"।
এছাড়াও এই সূত্র কিছু এজাইল সফটওয়্যার প্রকল্প-এর ক্ষেত্রেও খাটে যখন একটি কাজের জন্য বলা হয় "এইতো হয়ে গেছে"। এই ইঙ্গিত একটি সাধারণ ঘটনা যেখানে পরিকল্পনা অনুযায়ী কাজ সম্পন্ন হয়, কিন্তু শেষ হয়ে যায়নি, একটি একক চূড়ান্ত কাজ যা অনেক সময় অনেক বেশি সময় লাগে।
ডেল রিচার্ডস

ডেল মরিস রিচার্ডস (; জন্ম: ১৬ জুলাই, ১৯৭৬) বার্বাডোসের বেল্লেপ্লেইন এলাকার আইসোলেশন রোডে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ডেল রিচার্ডস।
১৯৯৯-২০০০ মৌসুম থেকে ২০১১ সাল পর্যন্ত ডেল রিচার্ডসের প্রথম-শ্রেণীর খেলোয়াড়ী জীবন চলমান ছিল। বিশের বয়সের শেষদিকে বার্বাডোস দলের খেলার সুযোগ পান। তাসত্ত্বেও অচিরেই নিজেকে ওয়েস্ট ইন্ডিজের সর্বাপেক্ষা নির্ভরযোগ্য উদ্বোধনী ব্যাটসম্যান হিসেবে গড়ে তুলেন। তবে, কয়েকবারই অর্ধ-শতরানের ইনিংস খেললেও কোনটিকেই শতরানে নিয়ে যেতে পারেননি। ২০০৮-০৯ মৌসুমের প্রথম খেলায় ৬৫ ও ১১৩ রান তুলেন।
ডানহাতি ব্যাটসম্যান ডেল রিচার্ডসের অভিষেক ঘটে ১৯৯৯-২০০০ মৌসুমে। তন্মধ্যে, ২০০৬-০৭ মৌসুমে ক্যারিব বিয়ার সিরিজে জ্যামাইকার বিপক্ষে ব্যক্তিগত সর্বোচ্চ প্রথম-শ্রেণীর রান করেন ১৫৯।
সমগ্র খেলোয়াড়ী জীবনে তিনটিমাত্র টেস্ট, আটটিমাত্র একদিনের আন্তর্জাতিক ও একটিমাত্র টি২০আইয়ে অংশগ্রহণ করেছেন ডেল রিচার্ডস। ৯ জুলাই, ২০০৯ তারিখে কিংস্টনে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ২৬ জুন, ২০১০ তারিখে ব্রিজটাউনে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে সুন্দর খেলা প্রদর্শনের স্বীকৃতিস্বরূপ ইংল্যান্ডের বিপক্ষে প্রথম টেস্ট খেলার জন্যে মনোনীত হন। ২০০৯ সালে ওয়েস্ট ইন্ডিজ দলের সদস্যরূপে ইংল্যান্ড গমনার্থে আমন্ত্রণ জানানো হয়। তবে, ঐ সফরে তিনি মাত্র দুইটি প্রস্তুতিমূলক খেলায় অংশগ্রহণের সুযোগ লাভ করেছিলেন। কিন্তু, কাঁধের আঘাতের কারণে তাকে দেশে ফিরে আসতে হয়েছিল। তবে, অভিষেক পর্ব সম্পন্ন করার জন্যে তাকে মাত্র কয়েক মাস অপেক্ষার প্রহর গুণতে হয়েছিল।
উভয় টেস্টেই অংশ নেন তিনি ও ১০৮ রান তুলেন। সর্বোচ্চ করেন ৬৯ রান। ৮ জুলাই তারিখে প্লেয়ার্স অ্যাসোসিয়েশনের সাথে ওয়েস্ট ইন্ডিজ ক্রিকেট বোর্ডের আর্থিক মতবিরোধের জের ধরে প্রথম একাদশ খেলা থেকে বয়কট করলে তাকে টেস্ট দলে অন্তর্ভুক্ত করা হয়। গ্রেনাডায় অনুষ্ঠিত দ্বিতীয় টেস্টে আক্রমণাত্মক ব্যাটিংশৈলী উপহার দিয়ে অর্ধ-শতরান করেন। এরপর তিনি বাংলাদেশের বিপক্ষে প্রথম দুইটি ওডিআইয়ে অংশ নেন।
২০০৯ সালের আইসিসি চ্যাম্পিয়ন্স ট্রফিতে ওয়েস্ট ইন্ডিজের পক্ষে দুই খেলায় অংশগ্রহণ করেন। পরবর্তীতে, ২০১০ সালে দক্ষিণ আফ্রিকার বিপক্ষে সিরিজের দ্বিতীয় ওডিআইয়ে অংশ নেয়ার জন্যে ওয়েস্ট ইন্ডিজ দলে অন্তর্ভুক্ত করা হয়।
যুক্তরাজ্যের ব্যস্ততম বিমানবন্দরগুলির তালিকা

নীচে যুক্তরাজ্যের সিএএ পরিসংখ্যান থেকে ২০১৯ সালে মোট যাত্রী সংখ্যা অনুযায়ী ১০ টি বৃহত্তম বিমানবন্দরের একটি তালিকা রয়েছে।
আসাদ ফুদাদিন

আসাদ বদর ফুদাদিন (; জন্ম: ১ আগস্ট, ১৯৮৫) বারবাইসের রোজ হল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০১০-এর শুরুরদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা ও গায়ানা আমাজন ওয়ারিয়র্স দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম-ফাস্ট বোলিংয়ে পারদর্শী ছিলেন আসাদ ফুদাদিন।
২০০০ সালে কস্টকাটার অনূর্ধ্ব-১৫ ওয়ার্ল্ড চ্যালেঞ্জ প্রতিযোগিতায় ওয়েস্ট ইন্ডিজের অনূর্ধ্ব-১৫ দলের পক্ষে খেলার জন্য মনোনীত হন। চূড়ান্ত খেলায় ৯২ বলে ৫৫ রান তুলে পাকিস্তানকে পরাজিত করতে সবিশেষ ভূমিকা পালন করেন। পরের বছর গায়ানা অনূর্ধ্ব-১৯ দলের পক্ষে খেলার জন্যে আমন্ত্রণ পান। দুই বছর পর ওয়েস্ট ইন্ডিজ অনূর্ধ্ব-১৯ দলের পক্ষে খেলেন।
২০০৪ সালে অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজের পক্ষে খেলেন। তিনটি অর্ধ-শতরানের ইনিংস খেলে দলকে চূড়ান্ত খেলায় নিয়ে যান।
২০০৯-১০ মৌসুমে ঘরোয়া প্রথম-শ্রেণীর প্রতিযোগিতায় গায়ানার শীর্ষস্থানীয় রান সংগ্রাহক ছিলেন।
২০০৪ সাল থেকে আসাদ ফুদাদিনের প্রথম-শ্রেণীর খেলোয়াড়ী জীবন চলমান রয়েছে। বামহাতি মাঝারিসারির ব্যাটসম্যান আসাদ ফুদাদিনের প্রতিভা শুরুতেই চিহ্নিত করা হয়েছিল।
২০০৪ সালে আসাদ ফুদাদিনের প্রথম-শ্রেণীর ক্রিকেটে অভিষেক ঘটে। ২০০৩-০৪ মৌসুমের ক্যারিব বিয়ার কাপে কেনিয়ার বিপক্ষে ওয়েস্ট ইন্ডিজ বি দলের সদস্যরূপে খেলেন তিনি। পরের মৌসুমে একই প্রতিযোগিতায় গায়ানার পক্ষে খেলেন। এরপর, এপ্রিল, ২০০৫ সালে নটিংহ্যামশায়ার ক্রিকেট বোর্ড প্রিমিয়ার লিগে উলাটন ক্রিকেট ক্লাবের পক্ষে এক মৌসুম খেলেন। এরপর, ২০০৬ থেকে ২০০৮ সাল পর্যন্ত তিন বছর ইংল্যান্ড ওয়েস্ট প্রিমিয়ার লিগ দ্বিতীয় প্রিমিয়ারে ট্রোব্রিজ ক্রিকেট ক্লাবের পক্ষে খেলেন। ঐ সময়ে ৮৫.৭৭ গড়ে ২,৬৫৯ রান ও ২৬.৫৩ গড়ে ৬০ উইকেট লাভ করেন।
কয়েক বছর ওয়েস্ট ইন্ডিজের ঘরোয়া ক্রিকেটে খেলার পর ২০১০ সালে সফররত জিম্বাবুয়ে দলের বিপক্ষে খেলার জন্যে ওয়েস্ট ইন্ডিজ এ দলের পক্ষে মনোনীত হন। এরপর, ইংল্যান্ড সফরে যাবার পর নিজ দেশে পাকিস্তান এ দলের মুখোমুখি হন। দূর্দান্ত ক্রীড়ানৈপুণ্য প্রদর্শনের স্বীকৃতিস্বরূপ ওয়েস্ট ইন্ডিজ ক্রিকেট বোর্ড থেকে তাকে চুক্তিতে নিয়ে আসা হয়।
২০১৬ সালের ক্যারিবীয় প্রিমিয়ার লিগের প্রতিযোগিতায় তিনি অনুপস্থিত ছিলেন। ২০১৭ সালের সিপিএলে গায়ানা আমাজন ওয়ারিয়র্সের পক্ষে খেলেন। এবার তাকে দ্বাদশ রাউন্ডে খসড়া খেলোয়াড়ের তালিকায় থাকতে হয়েছিল।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন আসাদ ফুদাদিন। ৭ জুন, ২০১২ তারিখে বার্মিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২ আগস্ট, ২০১২ তারিখে কিংস্টনে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
মার্চ, ২০১২ সালে অস্ট্রেলিয়ার বিপক্ষে টেস্ট সিরিজ খেলার জন্যে তাকে দলে রাখা হয়। ২০১২ সালে ইংল্যান্ডে গ্রীষ্মকালীন সফরের লক্ষ্যে তাকে ওয়েস্ট ইন্ডিজ দলের সদস্য করা হয়। ঐ বছরের মে মাসে ইংল্যান্ড গমন করেন। প্রথম দুই টেস্টে তাকে খেলানো হয়নি। সিরিজের তৃতীয় টেস্টে তার অভিষেক পর্ব সম্পন্ন হলেও দুই দিন বৃষ্টির কবলে পড়ে।
আবুল বাসার সিকদার

আবুল বাসার সিকদার বাংলাদেশ জাতীয়তাবাদী দলের রাজনীতিবিদ যিনি তৎকালীন যশোর-১৩ আসনের সংসদ সদস্য ছিলেন।
আবুল বাসার সিকদার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন যশোর-১৩ আসন থেকে সংসদ সদস্য নির্বাচিত হন।
মোল্লা মকবুল হোসেন

মোল্লা মকবুল হোসেন বাংলাদেশ জাতীয়তাবাদী দলের রাজনীতিবিদ যিনি তৎকালীন যশোর-১৪ আসনের সংসদ সদস্য ছিলেন।
মোল্লা মকবুল হোসেন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন যশোর-১৪ আসন থেকে সংসদ সদস্য নির্বাচিত হন।
আলী হোসেন মিঞা

আলী হোসেন মিঞা বাংলাদেশের কুমিল্লা জেলার রাজনীতিবিদ যিনি তৎকালীন কুমিল্লা-১২ আসনের সংসদ সদস্য ছিলেন।
আলী হোসেন মিঞা কুমিল্লা জেলায় জন্মগ্রহণ করেন।
আলী হোসেন মিঞা ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন কুমিল্লা-১২ আসন থেকে সংসদ সদস্য নির্বাচিত হন।
মাহবুব কবির চৌধুরী

মাহবুব কবির চৌধুরী বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১৩ আসনের সংসদ সদস্য ছিলেন।
মাহবুব কবির চৌধুরী চট্টগ্রাম জেলায় জন্মগ্রহণ করেন।
মাহবুব কবির চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১৩ আসন থেকে সংসদ সদস্য নির্বাচিত হন।
মুলখোলা

মুলখোলা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪,০৭৬ জন এবং খানার সংখ্যা ছিল ৬৭৪ টি।
অলি আহমেদ (কুমিল্লার রাজনীতিবিদ)

অলি আহমেদ বাংলাদেশের কুমিল্লা জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-১৬ আসনের সংসদ সদস্য ছিলেন।
অলি আহমেদ কুমিল্লা জেলায় জন্মগ্রহণ করেন।
অলি আহমেদ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-১৬ আসন থেকে সংসদ সদস্য নির্বাচিত হন।
হোমী সেঠনা

হোমী নুসেরওয়াঞ্জি সেঠনা (২৪ আগস্ট ১৯২৩ - ৫ সেপ্টেম্বর ২০১০) একজন ভারতীয় পরমাণু বিজ্ঞানী এবং রাসায়নিক প্রকৌশলী ছিলেন। ১৯৭৪ সালে পোখরান পরীক্ষণ এলাকায় সাংকেতিক নাম স্মাইলিং বুদ্ধ হিসাবে পরিচিত ভারতের প্রথম পারমাণবিক অস্ত্র পরীক্ষার পরিচালনার সময় পারমাণবিক শক্তি কমিশনের (ভারত) চেয়ারম্যান হিসাবে আন্তর্জাতিক খ্যাতি অর্জন করেন। তিনি ভারতের বেসামরিক পারমাণবিক কর্মসূচির পাশাপাশি পারমাণবিক বিদ্যুৎ কেন্দ্র নির্মাণের প্রাথমিক ও কেন্দ্রীয় ব্যক্তিত্ব ছিলেন। ১৯৯১ সালে তিনি মুম্বইয়ের নগরপাল হিসাবে নিযুক্ত হন।
তিনি ১৯৭৫ সালে ভারত সরকার কর্তৃক দ্বিতীয় সর্বোচ্চ বেসামরিক খেতাব পদ্মবিভূষণ লাভ করেন।
কর্মজীবনের শুরুর দিকে মোনাজাইট বালুকণা থেকে বিরল মৃত্তিকা আলাদা করার জন্য ভারতের কেরালার আলুয়াতে থোরিয়াম উত্তোলন কেন্দ্র স্থাপনের সম্পূর্ণ প্রযুক্তিক দায়িত্ব তাঁর উপর ন্যস্ত ছিল।
১৯৩৩ সালের ২৪ আগস্ট বোম্বাই (বর্তমানে মুম্বাই) -এ এক পার্সি পরিবারে সেঠনার জন্ম হয়। তিনি বোম্বায়ের ফোর্ট এর সেন্ট জেভিয়ার্স হাই স্কুল এবং মিশিগান বিশ্ববিদ্যালয় অ্যান আর্বার এ পড়াশোনা করেন।
তিনি পারমাণবিক শক্তি কমিশনের প্রাক্তন চেয়ারম্যান, ১৯৭৬ সালে তিনি মহারাষ্ট্রের পুনেতে অবস্থিত মহারাষ্ট্র একাডেমি অব সায়েন্সের প্রথম চেয়ারম্যান নিযুক্ত হন।
তিনি ভারতের ট্রোম্বেতে অবস্থিত পারমাণবিক গ্রেড ইউরেনিয়াম ধাতু উৎপাদনের জন্য কারখানা এবং থোরিয়াম কারখানা নির্মাণ কাজ সম্পন্ন করেন। তার প্রথম বড় ধরনের চ্যালেঞ্জিং দায়িত্ব ছিল ১৯৫৯ সালে ট্রোম্বেতে প্লুটোনিয়াম প্ল্যান্ট স্থাপন করা। এটি প্রকল্প প্রকৌশলী হিসাবে এইচ. এন. সেঠনার অধীনে সম্পূর্ণরূপে ভারতীয় বিজ্ঞানী এবং প্রকৌশলীদের দ্বারা পরিকল্পনা ও নির্মাণ করা হয়েছিল। ১৯৬৭ সালে ঝাড়খণ্ডের যদুগুডায় ইউরেনিয়াম মিলটিও তার নির্দেশনারয় নির্মিত হয়েছিল। তিনি ১৯৫৬-৫৮ সালে কানাডা-ভারত রিঅ্যাক্টর নামে পরিচিত ৪০ মেগাওয়াট ক্ষমতা সম্পন্ন চুল্লিটির প্রকল্প পরিচালকও ছিলেন।
তিনি ১৯৭৪ সালের ১৮ মে ভারতের প্রজেক্ট স্মাইলিং বুদ্ধ সাংকেতিক নামে পরিচিত প্রথম শান্তিপূর্ণ পারমাণবিক বিস্ফোরণের পিছনের দিকনির্দেশক শক্তি ছিলেন এবং এরপর ১৯৭৫ সালে পরমাণু শক্তি কমিশনের তৎকালীন চেয়ারম্যান রাজা রামান্না এবং বাসন্তী দুলাল নাগচৌধুরী (ডিআরডিও এর প্রধান) পদ্মবিভূষণ পুরস্কার লাভ করেন।
শিবেই জেলা

শিবেই () চীন প্রজাতন্ত্রের কিংডাওয়ের একটি নগর জেলা। , এর আয়তন এবং এখানে প্রায় ১,০২৭,০০০ জন বাসিন্দা রয়েছে। ডিসেম্বর ২০১২-এ প্রতিবেশী সিফাং জেলা শিবেইতে একীভূত হয়েছিল।
শিবেই জেলাটি ২৩ টি উপ- বিভাগে বিভক্ত, এর পরের সাতটি সিফং জেলা থেকে দেওয়া হয়েছিল: 
শিবেই চীনের অন্যতম প্রধান বাণিজ্য বন্দর এবং বিশ্বের সপ্তম ব্যস্ততম কিংডাও বন্দরের একাংশ, যেখানে আকরিক, অপরিশোধিত তেল এবং কয়লার ঝর্ণা রয়েছে। এটি বিশ্বের ১৩০ টিরও বেশি দেশ ও অঞ্চলে ৪৫০ টিরও বেশি বন্দরে ১২৫ টিরও বেশি আন্তর্জাতিক সমুদ্রের রুট পরিচালনা করে। ২০০৯ সালে, বন্দরটি ৩১৭ মিলিয়ন টন মালামাল পরিচালনা করেছিল, বৈদেশিক বাণিজ্য থেকে ২২২ মিলিয়ন টন এবং ১০.২৮ মিলিয়ন স্ট্যান্ডার্ড পাত্রে এটি বিশ্বের সপ্তম বৃহত্তম বন্দরে পরিণত হয়েছিল (বিদেশী কার্গোতে নবম)।
এস. পি. সিং

এস. পি. সিং (জন্ম টুন্ডলা, আগ্রা, ভারত, ১ ফেব্রুয়ারি ১৯৪৮) একজন বায়োকেমিস্ট্রি বিভাগের অধ্যাপক।
সিং ভারতের উত্তর প্রদেশের লখনৌ বিশ্ববিদ্যালয় থেকে স্নাতকোত্তর ডিগ্রি অর্জন করেছিলেন। তিনি ভারতের উত্তর প্রদেশের মেরুত বিশ্ববিদ্যালয় থেকে মেডিকেল বায়োকেমিস্ট্রি বিষয়ে পিএইচডি ডিগ্রি অর্জন করেন। তিনি আগ্রার টুন্ডলার একটি গ্রামের প্রাথমিক স্কুল থেকে প্রাথমিক শিক্ষাগ্রহণ করেন পরে উত্তর রেলওয়ে ইন্টারমিডিয়েট কলেজ থেকে তিনি দ্বাদশ শ্রেণি পর্যন্ত পড়াশোনা করেন, সেখানে তার পিতা স্টেশন মাস্টার হিসাবে রেলওয়েতে কর্মরত ছিলেন।
সিং বায়োকেমিস্ট্রি বিষয়ে নয়টি বই লিখেছেন, যার একটি (প্র্যাক্টিকাল বায়োকেমিস্ট্রি ম্যানুয়াল) ফার্সিতে অনুবাদ করা হয়েছে এবং এইচআরডি মন্ত্রণালয়ের অনুরোধে একটি বই হিন্দিতে রচনা করেছেন।
১৯৭৩ সালে তিনি গোরখপুরের বাবা রাঘব দাস মেডিকেল কলেজে প্রাণরসায়ন বিভাগ প্রতিষ্ঠা করেন।
তিনি ৪০ বছর ধরে শিক্ষকতা করছেন এবং ১৯৮৪ সাল থেকে তিনি উত্তর প্রদেশের ঝাঁসির মহারাণী লক্ষ্মী বাই মেডিকেল কলেজের প্রাণরসায়ন বিভাগের প্রধান হিসাবে আছেন। তিনি এ পর্যন্ত বিভিন্ন জাতীয় ও আন্তর্জাতিক জার্নালে ৬৫ টি গবেষণা রচনা প্রকাশ করেছেন।
তিনি ভারতের ক্লিনিকাল বায়োকেমিস্ট অ্যাসোসিয়েশন এর উত্তর প্রদেশ শাখার সহ-সভাপতি। তিনি বায়োলজিকাল সায়েন্সেসের জার্নাল অফ অ্যাডভান্স রিসার্চস এর সম্পাদকীয় বোর্ডে দায়িত্ব পালন করেন। তিনি ভারতের বায়োলজিকাল সায়িন্টিস্ট সোসাইটির সদস্য।
বেঙ্গল চেস অ্যাসোসিয়েশন

বেঙ্গল চেস অ্যাসোসিয়েশন (বিসিএ) ভারতের পশ্চিমবঙ্গে দাবা খেলার শীর্ষস্থানীয় সংস্থা। এটি পশ্চিমবঙ্গ দাবা সমিতি বিলীন হওয়ার পরে ২০১২ সালে গঠিত হয়েছিল। এটি অল ইন্ডিয়া দাবা ফেডারেশনের সাথে সম্পর্কিত।
পূর্ববর্তী পশ্চিমবঙ্গ "অ্যাডহক" কমিটিকে ৩ জানুয়ারি ২০১২-তে একটি নির্বাচিত আকার দেওয়া হয়েছিল যেখানে সঞ্জয় সুরেকাকে সভাপতি নির্বাচিত করা হয়েছিল।
রাজ্য সংস্থা কর্তৃক পশ্চিমবঙ্গ দাবা সমিতি বিলুপ্ত হয়ে যায়, কারণ এটি কলকাতা হাইকোর্টের ১৯৯৩ সালের জুলাই দুই সপ্তাহের মধ্যে নির্বাচন পরিচালনার জন্য দেওয়া আদেশটি কার্যকর করতে ব্যর্থ হয়েছিল। নির্বাচন কমিশনার ও এআইসিএফের সহ-রাষ্ট্রপতি দিব্যেন্দু বড়ুয়া নির্বাচন পরিচালনা করে সংগঠনের সদস্যদের নির্বাচিত করেন।
বিসিএর অধীনে বেশ কয়েকটি অনুমোদিত জেলা সংস্থা, একাডেমী এবং ক্লাব রয়েছে।
বিসিএ রাজ্যে কয়েকটি উল্লেখযোগ্য প্রতিযোগিতা আয়োজন করতে সক্ষম হয়েছে।
এটি প্রতি বছর জাতীয় চ্যালেঞ্জার দাবা টুর্নামেন্টের জন্য বিভিন্ন জাতীয় চ্যাম্পিয়নশিপের খেলোয়াড় বাছাই করার জন্য বিভিন্ন বয়স-গ্রুপ টুর্নামেন্টের সাথে রাজ্য নির্বাচনের পরীক্ষার আয়োজন করে।
পান্না রাজ্য

পান্না রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি বর্তমানে মধ্যপ্রদেশ রাজ্যের পান্না জেলা গঠন করেছে৷
১,০০৮ টি গ্রাম সংবলিত পান্না রাজ্য ছিল মধ্য ভারত এজেন্সির বুন্দেলখণ্ড এজেন্সির অন্তর্গত একটি দেশীয় রাজ্য, যা ৬,৭২৪ বর্গ কিলোমিটার অঞ্চলজুড়ে বিস্তৃত ছিল। রাজ্যটির রাজধানী ছিল বর্তমান পান্না জেলার পান্না শহরে।
এই রাজ্যটির পূর্বতন রাজধানীটি পান্না শহরে ছিলনা। তবে রাজ্যটির প্রতিষ্ঠাকাল ছিল আনুমানিক ১৪৫০ খ্রিস্টাব্দ এবং প্রতিষ্ঠাতা ছিলেন একজন রাজগোণ্ড রাজা।
প্রায় তিনশ বছর পর মহারাজা ছত্রশাল দীর্ঘ সময় ধরে মুঘলদের প্রতিহত করার পর পান্না রাজ্যের (পূর্বের রাজধানী পান্না না থাকায় রাজ্যটির পৃথক নাম ছিল) প্রতিষ্ঠাতা হিসেবে পান্না শহরে রাজ্যের রাজধানী স্থানান্তরিত করেন। নবনির্মিত শহরের প্রতিষ্ঠার পর তিনি মারাঠা পেশোয়াদের সাথে বন্ধুত্বপূর্ণ ভাবেই চুক্তিবদ্ধ হন। ১৬৮০ মাহোবা দখলের পর পান্না রাজ্যের রাজা ছত্রশাল বুন্দেলখন্ড অধিকাংশ অঞ্চল দখল করতে সক্ষম হন। ১৭৩১ খ্রিস্টাব্দে তার মৃত্যু হলে তার বৃহত্তম রাজ্য পুত্রদের মধ্যে ভাগাভাগি হয়ে যায়‌ এবং এক-তৃতীয়াংশ সম্পত্তির অধিকারী হন তার জামাতা পেশোয়া প্রথম বাজিরাও। 
পান্না রাজ্যের অধিকারী হন ছত্রশালের জ্যেষ্ঠ পুত্র হার্দে শাহ।, ঊনবিংশ শতাব্দীর প্রথমার্ধে পান্না ব্রিটিশ ভারতের দেশীয় রাজ্যে পরিণত হয়৷ রাজা নির্পত সিং সিপাহী বিদ্রোহের সময়ে ব্রিটিশদের সাহায্য করলে ব্রিটিশ সরকার তাকে "মহারাজা" উপাধিতে ভূষিত করেন৷ ঐ একই সময়ে পান্নার মহারাজা নাগোদ এবং সোহাবল রাজ্যের ওপর অধিকার লাভ করেন৷
১৯০২ খ্রিস্টাব্দে মহারাজা মাধো সিংকে ভারতের ভাইসরয় পদচ্যুত করেন এক বছর পূর্বে নিজেও কাকা রাও রাজা খুমন সিংকে বিষ দিয়ে হত্যা করার অপরাধ প্রমাণ হওয়ার কারণে। 
মহারাজা যাদবেন্দ্র সিং জুদেব ১৯৫০ খ্রিস্টাব্দের পয়লা জানুয়ারি ভারতীয় অধিরাজ্যে যোগদানে সম্মতি স্বাক্ষর করলে রাজ্যটি স্বাধীন ভারতের বিন্ধ্যপ্রদেশের পান্না জেলায় পরিণত হয়। ১৯৫৬ খ্রিস্টাব্দের পয়লা নভেম্বর তারিখে বিন্ধ্যপ্রদেশ, নবগঠিত মধ্যপ্রদেশ রাজ্যের অংশীভূত হয়।
পান্না রাজ্যের শাসকগণ মহারাজা উপাধিতে ভূষিত হতেন এবং রাজ্যটি ছিল একটি ১১ তোপ সেলামী সম্মানপ্রাপ্ত রাজ্য।
সঞ্চিতা দত্ত

সঞ্চিতা দত্ত একজন বাংলাদেশী টেলিভিশন অভিনেত্রী ও মডেল। ২০১৭ সালে তিনি "মিস ওয়ার্ল্ড বাংলাদেশ" প্রতিযোগিতায় ২য় রানার্স আপ হন ।
সঞ্চিতা দত্ত ছোট বেলা থেকে গুনগত করে গান গাইতেন এবং মা পুতুল দত্তের কাছে সংগীতের পাঠ তার। প্রযোজনা প্রতিষ্ঠান লায়নিক মাল্টিমিডিয়ার ব্যানারে প্রকাশিত সঞ্চিতার প্রথম গান ‘মায়ার শরীর’। অভিনয়ের ভূতও মাথায় চাপে তার ছোটবেলা থেকে। রাজশাহী থেকে এলএলবি শেষ করে অভিনয়ের টানে আসে ঢাকায়। মিস ওয়ার্ল্ড বাংলাদেশ-২০১৭ প্রতিযোগিতায় দ্বিতীয় রানারআপ হয়ে অভিনয়ের গলিপথটা ছুটায় হাইওয়ের দিকে! 'সন্দেহ ভাইরাস' নামে দীপ্ত টিভির ১৪০ পর্বের একটি ধারাবাহিক করেন তিনি ।
সঞ্চিতা  “লাভেলো মিস ওয়ার্ল্ড বাংলাদেশ – ২০১৭” এ প্রায় ২৫ হাজার প্রতিযোগীর মধ্যে ২য় রানার্স আপ হন। মিস ওয়ার্ল্ড বাংলাদেশ – ২০১৭ সালে প্রতিযোগিতায়, ‘বিউটিফুল হেয়ার এওয়ার্ড’ লাভ করেছেন তিনি। এখন তিনি শুধুই মডেলিং নন, এলএলবি পাশ করে শিক্ষানবিশ আইনজীবী হিসাবে কাজ করছেন।
ব্রিস্টল

ব্রিস্টল দক্ষিণ পশ্চিম ইংল্যান্ডের একটি শহর এবং কাউন্টি, যার জনসংখ্যা হল ৪,৬৩,৪০০ জন। বিস্তৃত জেলাটিতে ইংল্যান্ডের দশম বৃহত্তম জনসংখ্যা রয়েছে। শহরাঞ্চলের জনসংখ্যা ৭,২৪,০০০ জন, যা যুক্তরাজ্যের মধ্যে অষ্টম বৃহত্তম। শহরটি উত্তরে গ্লৌচেস্টারশায়ার এবং দক্ষিণে সমারসেটের মধ্যে অবস্থিত। সাউথ ওয়েলস সেভেন মোহনা জুড়ে রয়েছে।
লৌহযুগে পার্বত্য দুর্গ ও রোমান ভিলা ফ্রেম ও অ্যাভন নদীর মিলনের নিকটে নির্মিত হয় এবং একাদশ শতাব্দীর শুরুতে এই বসতিটি ব্রাইকস্টো (প্রাচীন ইংরেজি "ব্রিজের স্থান") নামে পরিচিত ছিল। ব্রিস্টল ১১৫৫ সালে একটি রাজকীয় সনদ পায় এবং একটি কাউন্টিতে পরিণত না হওয়া পর্যন্ত ১৩৭৩ সাল অবধি এটি গৌচেস্টারশায়ার ও সমারসেটের মধ্যে ঐতিহাসিকভাবে বিভক্ত ছিল। ত্রয়োদশ থেকে আঠারো শতক পর্যন্ত, ব্রিস্টল কর আদায়ের ক্ষেত্রে লন্ডনের পরে শীর্ষ তিনটি ইংরেজ শহরগুলির মধ্যে একটি ছিল। শিল্প বিপ্লবে বার্মিংহাম, ম্যানচেস্টার ও 
লিভারপুলের দ্রুত উত্থানের ফলে ব্রিস্টলকে ছাড়িয়ে যায়।
ব্রিস্টল নতুন বিশ্ব অনুসন্ধানের যাত্রা শুরু করার স্থান ছিল। ১৪৯৭ সালে ব্রিস্টল থেকে বেরিয়ে একটি জাহাজে ভেনিস নিবাসী জন ক্যাবোট উত্তর আমেরিকা মূল ভূখণ্ডে অবতরণকারী প্রথম ইউরোপীয় হয়ে ওঠেন। ১৪৯৯ সালে ব্রিস্টলের বণিক উইলিয়াম ওয়েস্টন প্রথম ইংরেজ হিসাবে উত্তর আমেরিকা অনুসন্ধানের নেতৃত্ব দিয়েছিলেন। ক্রীতদাস ব্যবসায়ের শীর্ষ সময় ১৭০০ সাল থেকে ১৮০৭ সাল পর্যন্ত ব্রিস্টল থেকে প্রায় ২ হাজারেরও বেশি দাস জাহাজে আনুমানিক ৫০০,০০০ লোককে আফ্রিকা থেকে আমেরিকার দাসত্বের জন্য বহন করা হয়। ব্রিস্টল বন্দরটি তখন থেকে শহরের কেন্দ্রস্থলের ব্রিস্টল পোতাশ্রয় থেকে অ্যাভনমাউথ ও রয়েল পোর্টবারি ডকের সেভেন মোহনায় চলে আসে।
ব্রিস্টলের আধুনিক অর্থনীতিটি সৃজনশীল মিডিয়া, ইলেকট্রনিক্স এবং মহাকাশ শিল্পগুলিতে গড়ে উঠেছে এবং শহর-কেন্দ্রের ডকগুলিকে ঐতিহ্য ও সংস্কৃতির কেন্দ্র হিসাবে পুনর্নবীকরণ করা হয়। ব্রিস্টল বিশ্ববিদ্যালয় ও ইংল্যান্ড পশ্চিম বিশ্ববিদ্যালয় সহ শহরে দুটি বিশ্ববিদ্যালয় রয়েছে এবং রয়্যাল ওয়েস্ট অব ইংল্যান্ড একাডেমি, আর্নলফিনি, স্পাইক দ্বীপ, অ্যাশটন গেট ও মেমোরিয়াল স্টেডিয়াম সহ বিভিন্ন ধরনের শৈল্পিক ও ক্রীড়া সংস্থা এবং ভেন্যু রয়েছে।
এটি লন্ডন ও যুক্তরাজ্যের অন্যান্য প্রধান শহরগুলির সাথে এম৫ ও এম৪ দ্বারা (যা পোর্টওয়ে এবং এম৩২ দ্বারা শহরের কেন্দ্রের সাথে সংযুক্ত) সড়ক পথে, ব্রিস্টল টেম্পল মেইডস ও ব্রিস্টল পার্কওয়ে মূললাইন রেল স্টেশন হয়ে রেলপথে এবং ব্রিস্টল বন্দর ও ব্রিস্টল বিমানবন্দর দ্বারা জল ও বায়ুপথে বিশ্বের সাথে যুক্ত।
যুক্তরাজ্যের অন্যতম জনপ্রিয় পর্যটন কেন্দ্র ব্রিসটলকে ২০০৯ সালে আন্তর্জাতিক ভ্রমণ প্রকাশক ডরলিং কিন্ডারসেলি তাদের প্রত্যক্ষদর্শী ধারাবাহিক ভ্রমণ নির্দেশিকায় বিশ্বের শীর্ষ দশটি শহর হিসাবে বেছে নিয়েছিল। সানডে টাইমস এটিকে ২০১৪ সালে ও ২০১৭ সালে বসবাস করার জন্য ব্রিটেনের সেরা শহর হিসাবে নির্বাচিত করে এবং ব্রিস্টল ২০১৫ সালে ইইউর ইউরোপীয় গ্রিন ক্যাপিটাল পুরস্কার জিতেছে।
ম্যাট-সু ভ্যালি ফ্রন্টিয়ার্সম্যান

ম্যাট-সু ভ্যালি ফ্রন্টিয়ার্সম্যান আলাস্কার মাতানুস্কা-সুসিতনা উপত্যকায় পরিবেশনকারী একটি সংবাদপত্র । এটি উইক কমিউনিকেশনস এর মালিকানাধীন। প্রতি রবিবার, বুধবার এবং শুক্রবারে প্রকাশ করে।
আলাস্কার প্রাক্তন গভর্নর ও সহ-রাষ্ট্রপতি প্রার্থী সারা পালিন ক্রীড়া প্রতিবেদক হিসাবে পত্রিকার পক্ষে কাজ করেছিলেন। 
দীর্ঘকালীন ক্রীড়া লেখক জেরেমিয়া বার্তজ বর্তমান ব্যবস্থাপনা সম্পাদক হিসেবে দয়িত্বরত আছেন এবং জ্যাকব মান এবং টিম রকি বর্তমান স্টাফ রিপোর্টার হিসেবে দয়িত্বরত আছেন।
বন্দিবাসের যুদ্ধ

সাত বছরের যুদ্ধের সময়কালীন ভারতবর্ষে হওয়া  একটি সিদ্ধান্তমূলক যুদ্ধ ছিল বন্দিবাসের যুদ্ধ। নৌ সহায়তা ও তহবিলের অভাবে ভারাক্রান্ত টমাস আর্থার ডি লাল্লির সেনাবাহিনী তামিলনাড়ুর ভান্দাভাসিতে অবস্থিত দুর্গটি পুনরুদ্ধারের চেষ্টা করেছিল। স্যার আইয়ার কুটের বাহিনী তাদের আক্রমণ করেছিল এবং সিদ্ধান্তমূলকভাবে পরাজিত করেছিল। ফরাসী জেনারেল ডি বুসি ক্যাস্তেলনাউ এবং ফরাসীদের তখন পন্ডিচরিতে সীমাবদ্ধ করে রাখা হয়েছিল , যেখানে তারা ২২ জানুয়ারী ১৭৬০ সালে আত্মসমর্পণ করেছিল। বন্দিবাস হল  ভান্দাভাসির ইংরেজিকৃত উচ্চারণ।
ফরাসী ও ইংরেজদের মধ্যে এটিই ছিল তৃতীয় কর্ণাটকের যুদ্ধ ৷ বাংলা ও হায়দরাবাদে যথেষ্ট পরিমাণে লাভ করার ফলে বিপুল পরিমাণ রাজস্ব আদায়ের পরে, বন্দিবাসের যুদ্ধে ফরাসীদের মুখোমুখি হওয়ার জন্য পুরোপুরি প্রস্তুত ছিল, এবং তাদের পরাজিত করতে পেরেছিল।
লেখক এডুয়ার্ড কাস্টের উনিশ শতকে লেখা  "অ্যানালস অফ দ্য ওয়ারস্ অফ দ্য এইটটিনথ সেঞ্চুরী" বই অনুসারে, ফরাসী সেনাবাহিনীতে ৩০০ ইউরোপীয় অশ্বারোহী, ২,২৫০ ইউরোপীয় পদাতিক, ১,৩০০ সিপাহী (সৈনিক), ৩,০০০ মারাঠা এবং ১৬ টি তোপ ছিল এবং ইংরেজদের কাছে ছিল ৮০ টি ইউরোপীয় ঘোড়া, ২৫০ টি দেশী ঘোড়া, ১,৯০০ ইউরোপীয় পদাতিক, ২,১০০ সিপাহী এবং ২৬ টি তোপ। বন্দিবাসের যুদ্ধে চেটপাট্টু (চেটপেট), তিরুনোমালাই (তিরুভান্নামালাই), তিণ্ডিভানাম এবং পেরুমুক্কাল দখল করা হয়েছিল।
স্টামেন গ্রিগরভ

স্টামেন গিগভ গ্রিগরভ (; ২৭ অক্টোবর, ১৮৭৮ - ২৭ অক্টোবর, ১৯৪৫) একজন বুলগেরীয় চিকিৎসক ও অনুজীব বিজ্ঞানী ছিলেন। তিনি দধি প্রক্রিয়াজাত করণে ব্যবহৃত ব্যাকটেরিয়া "ল্যাক্টোব্যাসিলাস বুলগারিকাস ব্যাসিলাস" আবিষ্কার করেন। এছাড়াও যক্ষ্মা রোগের চিকিৎসায় তার অবদান ছিল। বুলগেরিয় সরকার তাদের আনুষ্ঠানিক দধি উৎপাদনে গ্রিগরভের আবিষ্কৃত ব্যাকটেরিয়ার মিশ্রণ ব্যবহার ও রপ্তানি করে।
স্টামেন গ্রিগরভ ১৮৭৮ সালের ২৭ অক্টোবর বুলগেরিয়ার পারনিক প্রদেশের ট্রান মিউনিসিপালিটির স্টুডেন ইজভর গ্রামে জন্মগ্রহণ করেন। তিনি ফ্রান্সের মন্টপেলিয়ার হতে প্রাকৃতিক বিজ্ঞানে মাধ্যমিক শিক্ষা এবং জেনেভা বিশ্ববিদল্যালয় হতে চিকিৎসাশাস্ত্রে শিক্ষা গ্রহণ করেন। মাত্র ২৭ বছর বয়সে গ্রিগরভ তার বিখ্যাত আবিষ্কার করেন। জেনেভাতে অধ্যাপক লিও মাসলের অনুজীব গবেষণাগারে তিনি আবিষ্কার করেন "ব্যাসিলার" গণের একটি নির্দিষ্ট প্রজাতির ব্যাক্টেরিয়া দই পাতনের মূল নিয়ামকের কাজ করে। তার আবিষ্কৃত নতুন প্রজাতির ব্যক্টেরিয়াটির বৈজ্ঞানিক নাম "ল্যাক্টোব্যাসিলাস বুলগারিকাস" রাখা হয়।
১৯৫০ দশকে বুলগেরিয়া রাষ্ট্রীয়ভাবে দই উৎপাদন সংস্থা গঠন করে 'আনুষ্ঠানিক বুলগেরীয় দধি' তৈরির জন্য স্টামেনের আবিষ্কৃত ব্যাকটেরিয়ার 'স্ট্রেইন' একটি নির্দিষ্ট মিশ্রণের পেটেন্ট এবং প্রচার করে। বুলগেরিয়া এই মিশ্রণটি অনেক দেশে দই উত্পাদকের কাছে এখনো রফতানি করে।
"ল্যাক্টোব্যাসিলাস বুলগারিকাস" আবিষ্কার ছাড়াও স্টামেন ১৯০৬ সালে আলবার্ট কালমেটের পাশাপাশি যক্ষ্মার চিকিৎসায় অবদান রেখেছিলেন। তিনি বৈজ্ঞানিক গবেষণার মাধ্যমে যক্ষ্মার চিকিৎসায় পেনিসিলিন ছত্রাকের নিরাময় প্রভাব দেখিয়েছিলেন।
স্টামেন ১৯৪৫ সালে তার জন্মদিনের দিন মৃত্যুবরণ করেন।
স্টামেন গ্রিগরভের নামানুসারে অ্যান্টার্কটিকার পামার দ্বীপপুঞ্জের অন্তর্গত, ব্রাবান্ট দ্বীপের গ্রিগরভ হিমবাহের নামকরণ করা হয়। তার নিজ শহরে তার সম্মানে বিশ্বের একমাত্র দধি জাদুঘর স্থাপিত হয়। ২০২০ সালে তার ১৪২তম জন্মবার্ষিকী গুগল তাদের হোমপেজে স্টামেন গ্রিগরভের গুগল ডুডল প্রদর্শন করে উদ্‌যাপন করে।
ক্ষোদক

ক্ষোদক বা চূর্ণকারক এক প্রকার যন্ত্র, যা বিভিন্ন প্রকার যন্ত্রাংশ চূর্ণ করতে ব্যবহৃত হয়। উদাহরণস্বরূপ বলা যায়, কয়লা উৎপাদন কারখানার বাষ্প সৃষ্টিকারী চুল্লির দহনের জন্য কয়লাকে চূর্ণ করতে "পুরিচ" নামক বিশেষ এক ধরনের ক্ষোদক ব্যবহৃত হয়।
কয়লা ক্ষোদক গতির ভিত্তিতে বিভিন্ন প্রকার হতে পারে। যেমন-
(১)নিম্ন গতির কয়লা ক্ষোদক
(২)মধ্যম গতির কয়লা ক্ষোদক
(৩) উচ্চ গতির কয়লা ক্ষোদক
বল মিল এক ধরনের ক্ষোদক, যার মধ্যে তিনটি 
প্রান্তীয়ভাবে ঘূর্ণনশীল সিলিন্ডার বিদ্যমান। এদের দৈর্ঘ্য সর্বোচ্চ ৩ ডায়ামিটার পর্যন্ত হতে পারে। গড়িয়ে যাওয়া ইস্পাতের বল, নুড়ি বা দণ্ড ব্যবহার করে বল মিল চালনা করা হয়।
টিউব মিল চক্রাকারে ঘূর্ণনশীল ক্ষোদকের সমন্বয়ে গঠিত। এর দৈর্ঘ্য সর্বোচ্চ পাঁচ ডায়ামিটার পর্যন্ত হতে পারে। আকরিক, শিলা ইত্যাকার বস্তু চূর্ণ করার জন্য এটি ব্যবহৃত হয়। যে বস্তুটি চূর্ণ করা হবে , সেটি পানির সাথে মিশিয়ে মিলের প্রকোষ্ঠের এক প্রান্ত দিয়ে প্রবেশ করানো হয় এবং অন্য প্রান্ত দিয়ে চূর্ণকৃত আকারে এটি নির্গত হয়।
উভয় ধরনের মিলেই লাইনার থাকে, যার ফলে সিলিন্ডারটি কোনো কারণে জীর্ণ বা ক্ষয়প্রাপ্ত হয় না। তবে বল এবং লাইনার নিজেরাই জীর্ণ বা ক্ষয়প্রাপ্ত হয়ে যেতে পারে। ক্ষয় প্রক্রিয়ার ফলে বলগুলো ক্ষয়ে শেষ হয়ে যায়, যার ফলে তাদের প্রতিস্থাপন করতে হয়। আবার, লাইনারগুলোকেও একটি নির্দিষ্ট সময় পরপর প্রতিস্থাপিত করা জরুরি।
টিউব মিলের নামকরণের মূল কারণ হলো এর নলের মত গঠন ; অপরপক্ষে বল মিলের নামকরণের মূল কারণ হলো বস্তু চূর্ণকরণে ইস্পাতের বলের ব্যবহার। দুটি বৈশিষ্ট্যই বিদ্যমান এমন মিলকে বল টিউব মিল বলে।
মিলের নামকরণ পদ্ধতি একটি উদাহরণের সাহায্যে ব্যাখ্যা করা হলো। ধরা যাক, একটি মিলের নাম বিবিডি ৪৭৭২। এক্ষেত্রে, ১ম বি দ্বারা ব্রয়ার (আবিষ্কারকের নাম), ২য় বি দ্বারা ব্যুলে (বলের ফ্রেঞ্চ প্রতিশব্দ), ডি দ্বারা বুঝায় ডাইরেক্ট ফায়ারিং বা সরাসরি চূর্ণকরণ,৪৭ দ্বারা বুঝায় ডেসিমিটার এককে শেলের ব্যাস (৪৭ ডেসিমিটার বা ৪.৭ মিটার) এবং ৭২ দ্বারা বুঝায় ডেসিমিটার এককে শেলের দৈর্ঘ্য (৭২ ডেসিমিটার বা ৭.২ মিটার)।
শেলের আয়তনের অর্ধেক বা এক-তৃতীয়াংশই বল দখল করে রাখে। এটি তিন টুকরায় বিভক্ত; এবং এর সম্পূর্ণ দৈর্ঘ্য ৭.২ মিটার। দশটি ভিন্ন ভিন্ন ধরনের লাইনার ব্যবহার করা হয়, যাদের মোট ভর ৬০.২৬ টন।
রিং অ্যান্ড বল মিলে দুই ধরনের রিং বা আংটিসদৃশ গঠন পরিলক্ষিত হয়। নিচের দিকের রিং বা আংটি ঘুরতে থাকে; অপরপক্ষে উপরের দিকের রিংটি বলের দিকে বস্তুটি চেপে ধরে।
ভার্টিকেল স্পিন্ডল রোলার মিল কয়লা চূর্ণ করতে বড় টায়ার ব্যবহার করে। কাঁচা কয়লা মাধ্যাকর্ষণ শক্তি ব্যবহার করে চূর্ণকরণ টেবিলে নলের মধ্য দিয়ে প্রবাহিত করা হয়। এক্ষেত্রে বায়ুর উল্লেখযোগ্য ব্যবহার রয়েছে।
১৯৫৪ সালে ভার্টিকেল বা উলম্ব ক্ষোদকের অনুরূপ জেট ক্ষোদক আবিষ্কার করা হয়। এটিও টায়ার ব্যবহার করে, তবে এতে উচ্চগতির বায়ুপ্রবাহের প্রয়োজন পড়ে। 
বোল মিল বিশেষ এক ধরনের ক্ষোদক, যা দুই ভাগে বিভক্ত। এগুলো হলো- গভীর বোল মিল ও অগভীর বোল মিল।
সানওয়াপ্টা জলপ্রপাত

সানওয়াপ্টা জলপ্রপাত কানাডার আলবার্টা প্রদেশের জেসপার জাতীয় উদ্যানে অবস্থিত জলপ্রপাত। সানওয়াপ্টা নদী প্রবাহের দুইটি জলপ্রপাত একত্রে মূল নদীর নামে সানওয়াপ্টা জলপ্রপাত নামে পরিচিত। "স্টোনি ইন্ডিয়ান" জাতীগোষ্টির ভাষা হতে এই নদী ও জলপ্রপাতের নাম উদ্ভূত, যার অর্থ 'উত্তাল বা অশান্ত নদী'।
সানওয়াপ্টা দুইটি জলপ্রপাতের সমস্টি। প্রপাত দুইটির মধ্যে উজানের প্রপাতটি দুইধাপে দুইধাপে(৮ মিটার, ১০.৫ মিটার) নিচে পরেছে। জলপ্রপাত দুইটির মধ্যে বড়টির উচ্চতা এবং প্রস্থ । এটি বেশি পরিদর্শিত হয়। ছোট বা ভাটির জলপ্রপাতটি ১.৫ কিলোমিটার দুরে অবস্থিত। সানওয়াপ্টা নদীর উৎস আথাবাস্কা হিমবাহে, হিমবাহ গলনের কারণে গ্রীষ্মের শুরুতে নদী ও জলপ্রপাতে পানির পরিমাণ ও ঘনত্ব বেশি থাকে।
সানওয়াপ্টা জলপ্রপাত সানওয়াপ্টা নদীর আথাবাস্কা নদীতে পতনের জন্য পশ্চিম দিকে ঘুরে যাওয়া প্রবাহপথে, জেসপার ও ব্যানফ জাতীয় উদ্যান সংযোগকারী "আইসফিল্ড পার্কওয়ে" নামে পরিচিত আলবার্টা মহাসড়ক হতে পশ্চিমে অবস্থিত। আইসফিল্ড পার্কওয়ে হতে একটি রাস্তা এই জলপ্রপাত পর্যন্ত সংযুক্ত আছে। বসন্তের শেষদিকে পানি প্রবাহের পরিমাণ সবচেয়ে বেশি থাকা জলপ্রপাতটি সবচেয়ে বেশি দর্শনীয় হয়।
আলোক অক্ষ

আলোক অক্ষ হলো ক্যামেরার লেন্স বা অণুবীক্ষণ যন্ত্র বা অনুরূপ কোনো আলোক ব্যবস্থায় একটি রেখা, যেখানে কয়েক মাত্রায় ঘূর্ণন প্রতিসমতা দেখা যায়।
প্রাথমিক ধারণা অনুযায়ী, আলোক অক্ষ হলো একটি কাল্পনিক রেখা বা পথ, যার মধ্য দিয়ে কোনো ব্যবস্থায় আলো গমন করবে। সরল লেন্স ও দর্পনের সমন্বয়ে গঠিত কোনো ব্যবস্থায় আলোক অক্ষ উভয় তলের বক্রতার কেন্দ্র দিয়ে গমন করে, যা ঘূর্ণন প্রতিসাম্য অক্ষের অনুরূপ। আলোক অক্ষ ব্যবস্থার কার্যকর অক্ষের সাথে মিলে যেতে পারে। সবক্ষেত্রে এরূপ না হলেও অক্ষ-বিচ্যুত আলোক ব্যবস্থায় এরকম দেখা যায়।
আলোক তন্তুর ক্ষেত্রে আলোক অক্ষ "ফাইবার অক্ষ" নামেও পরিচিত, যা ফাইবার বা তন্তুর কোর নামক অংশে অবস্থিত।
লোকনাথ রেলওয়ে স্টেশন

লোকনাথ রেলওয়ে স্টেশন হল পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি–বিষ্ণুপুর ব্রাঞ্চ লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এই স্টেশনটি ভারতের পশ্চিমবঙ্গ রাজ্যের হুগলী জেলার বাসুদেবপুরের আলিগড়ীরের তারকেশ্বর সড়কের পাশে অবস্থিত।
১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা লোকনাথ রেলওয়ে স্টেশনটিরও বৈদ্যুতীকরণ করা হয়।
গান্ধাইল ইউনিয়ন

গান্ধাইল ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ৫৯.৬৭ বর্গকিমি (২৩.০৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,৬৫২ জন জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ০৯টি।
গান্ধাইল ইউনিয়ন রাজশাহী বিভাগ এর সিরাজগঞ্জ জেলার কাজিপুর উপজেলার অন্তর্ভুক্ত। এর উত্তরে কাজিপুর উপজেলার কাজিপুর পৌরসভা,কাজিপুর ইউনিয়ন ও চালিতাডাঙ্গা ইউনিয়ন,দক্ষিণে কাজিপুর উপজেলার শুভগাছা ইউনিয়ন,সিরাজগঞ্জ সদর উপজেলার রতনকান্দি ইউনিয়ন ও বগুড়া জেলার ধুনট উপজেলার গোপালনগর ইউনিয়ন,পূর্বে কাজিপুর উপজেলার কাজিপুর পৌরসভা(সামান্য) কাজিপুর ইউনিয়ন ও শুভগাছা ইউনিয়ন এবং পশ্চিমে কাজিপুর উপজেলার চালিতাডাঙ্গা ইউনিয়ন অবস্থিত।
গান্ধাইল ইউনিয়নে মোট ৯ টি মৌজা ও ১৩ টি গ্রাম রয়েছে।গ্রামগুলোর তালিকা: 
০১.খাসখুকশিয়া
০২.পাটাগ্রাম
০৩.পূর্বখুকশিয়া
০৪.দুবলাই
০৫.পলাশবাড়ী 
০৬.গান্ধাইল খামারপাড়া
০৭.উত্তর গান্ধাইল
০৮.দক্ষিণ গান্ধাইল
০৯.গান্ধাইল নয়াপাড়া
১০.বরইতলা 
১১.বরইতলা নয়াপাড়া
১২.মিরারপাড়া
১৩.উদগাড়ী
১৪.উল্লাপাড়া 
১৫.কালিকাপুর
১৬.কুনকুনিয়া
১৭.পশ্চিম বেতগাড়ী 
১৮.টিকরাভিটা
১৯.কাচিহারা
২০.চকদামপুর
২১.পশ্চিম খুকশিয়া
২২.পূর্ব বেতগাড়ী
২৩.সাতটিকরী
ইন্টারকাইনেসিস

ইন্টারকাইনেসিস বা ইন্টারফেজ ২ হলো মায়োসিস কোষ বিভাজনের মায়োসিস ১ ও মায়োসিস ২ এর মধ্যকার বিশ্রাম দশা, যে দশায় কিছু কিছু প্রজাতির কোষ প্রবেশ করে থাকে। ইন্টারকাইনেসিস দশায় কোনো ডিএনএ অনুলিপন সংঘটিত হয় না; যদিও মায়োসিস ১-এর ইন্টারফেজ-১ দশায় অনুলিপন সংঘটিত হয়। ইন্টারকাইনেসিসের সময় প্রথম মায়োটিক বিভাজনের একমাত্র স্পিন্ডল তন্তুর অবলুপ্তি ঘটে এবং দ্বিতীয় মাইটোটিক বিভাজনের জন্য মাইক্রোটিউবিউলগুলো দুইটি নতুন স্পিন্ডল তন্তু গঠন করে। সাধারণত টেলোফেজ-১ এর পর ইন্টারকাইনেসিস সংঘটিত হয়। তবে, বেশ কিছু উদ্ভিদ প্রজাতি টেলোফেজ-১ এবং ইন্টারকাইনেসিস দশায় প্রবেশ না করে, সরাসরি প্রোফেজ-২ দশায় প্রবেশ করে। এই দশা পর্যন্ত প্রতিটি ক্রোমোজোম দুইটি ক্রোমাটিড সমন্বিত থাকে।
শুভগাছা ইউনিয়ন

শুভগাছা ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ২৮.৬৮ বর্গকিমি (১১.০৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩২৪ জন জন। ইউনিয়নটিতে মোট গ্রামের সংখ্যা ২৭টি ও মৌজার সংখ্যা ৯টি।
কাজিপুর ইউনিয়ন, কাজিপুর

কাজিপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ৩১.০৮ বর্গকিমি (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,০০০ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।
১। নতুন মেঘাই,
২। পলাশপুর
৩। মেঘাই
৪। বরইতলী
৫। মুসলিমপাড়া
৬। কাজিপুর
৭। চরকাজিপুর
৮। শিমুলতলা
৯। মানিকপোটল
১০। সাউদটলা
১১। মাছুয়াকান্দি
১২। খুদবান্দি
১৩। সিংড়াবাড়ী
১৪। চরসিংড়াবাড়ী
১৫। পূর্ববেতগাড়ী
১৬। রেহাইবেতগাড়ী
১৭। প্রজারপাড়া
১৮। বিলদুয়ারিয়া
মাইজবাড়ী ইউনিয়ন

মাইজবাড়ী ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ২৯.২৪ বর্গকিমি (১১.২৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৪০৬ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ৮টি।
সাইপ্রাসের জেলাসমূহ

সাইপ্রাস ছয়টি জেলায় বিভক্ত (; ), যার রাজধানী একই নাম ভাগ করে। জেলাগুলি পৌরসভা ও সম্প্রদায়ের মধ্যে বিভক্ত। সাইপ্রাস জেলাগুলি নীচে সারণিতে তালিকাভুক্ত করা হয়েছে।
দ্রষ্টব্য: উত্তরাঞ্চলীয় সাইপ্রাস নিয়ন্ত্রিত জমিগুলি অঞ্চল পরিসংখ্যানগুলিতে অন্তর্ভুক্ত করা হয়েছে, তবে সেখানে জনসংখ্যা গণনা করা হয়নি। জাতিসংঘের বাফার জোন জনসংখ্যা এবং ক্ষেত্রের আয়তন উভয় পরিসংখ্যানের অন্তর্ভুক্ত। আক্রোটিরি এবং ডেকিলিয়া অঞ্চল পরিসংখ্যানগুলিতে অন্তর্ভুক্ত নয়, তবে সেখানে বসবাসরত অ-সামরিক সাইপ্রিয়ট নাগরিকদের গণনা করা হয়েছিল।
সাইপ্রাসের বিমান সংস্থাগুলির তালিকা

এটি সাইপ্রাসের সিভিল এভিয়েশন অথরিটি কর্তৃক প্রদত্ত একটি এয়ার অপারেটর প্রশংসাপত্র রয়েছে এমন বিমান সংস্থাগুলির একটি তালিকা।